Lav et referat af nedenstående tekst:

Tekst:
Bortset fra kortvarige ophold hos FC København og Vejle Boldklub har Rasmus Würtz siden skiftet i sommeren 2002 fra barndomsklubben Skive I.K. været en del af AaB. Her er han med sine foreløbige 456 officielle kampe og 21 mål, den spiller med næstflest optrædener i klubbens historie – kun overgået af Torben Boye med sine 560 officielle kampe. I Superligasammenhæng har ingen i dansk fodbold spillet flere kampe end Rasmus Würtzs foreløbige 425 af slagsen. - Alene kampantallet vidner om, at Rasmus er en af de største spillere i AaB’s historie, og vi er glade for, at Rasmus er en del af vores klub i hvert fald halvandet år endnu, siger AaB’s sportsdirektør Allan Gaarde og fortsætter: - Rasmus’ betydning både på og uden for banen er uomtvistelig, og vi mærker hver eneste dag en ærgerrighed fra Rasmus til at forbedre sig og vinde fodboldkampe, og på den led er han et forbillede for enhver spiller i vores trup. Også den 34-årige Rasmus Würtz glæder sig over aftalen. - Der er jo ingen tvivl om, at jeg er et sted, hvor jeg elsker at være, og derfor er det også dejligt, at det er faldet på plads med endnu et år, siger han. Rasmus Würtz har spillet 12 A-landskampe og 52 U-landskampe for Danmark.

Referat:
AaB og anfører Rasmus Würtz har forlænget aftalen til udgangen af næste sæson.